มติ ครม. เห็นชอบ จ่ายเงินช่วยเหลือผู้พิการ 1,000 บาท 2 ล้านคน เยียวยาผลกระทบ “โควิด”
มติ ครม. เห็นชอบ จ่ายเงินช่วยเหลือผู้พิการ 1,000 บาท 2 ล้านคน เยียวยาผลกระทบ "โควิด-19"
มติ ครม. เห็นชอบ จ่ายเงินช่วยเหลือผู้พิการ 1,000 บาท 2 ล้านคน เยียวยาผลกระทบ "โควิด-19"
28 เม.ย. 2563

นางสาวรัชดา ธนาดิเรก รองโฆษกประจำสำนักนายกรัฐมนตรี แถลงผลการประชุมคณะรัฐมนตรี (ครม.) วันนี้ (28 เม.ย.63)​ ว่า ที่ประชุม ครม. เห็นชอบตามที่กระทรวงพัฒนาสังคมและความมั่นคงของมนุษย์ เสนอขอเงินเยียวยาเพื่อช่วยเหลือผู้พิการในช่วงการแพร่ระบาดของเชื้อไวรัสโควิด-19 ให้แก่ผู้พิการที่มีบัตรผู้พิการ จำนวน 2 ล้านคน คนละ 1,000 บาท
นอกจากนี้ ครม.ยังเห็นชอบเพิ่มเบี้ยผู้พิการให้แก่ผู้ถือบัตรผู้พิการที่อายุไม่เกิน 18 ปี จำนวน 1.2 แสนคน จากเดือนละ 800 บาทเป็น 1 พันบาท เริ่ม 1 ต.ค. 2563 ตามมติ ครม.เมื่อวันที่ 28 ม.ค. 63 ที่มีมติเห็นชอบเพิ่มเบี้ยผู้พิการเป็น 1 พันบาท แก่ผู้ถือบัตรผู้พิการและมีบัตรสวัสดิการแห่งรัฐ (ผู้มีรายได้ต่ำกว่า 1 แสนบาทต่อปี) จำนวน 1 ล้านคน